**FIȘA MĂSURII**

## **M07/6A Modernizarea și dezvoltarea mediului de afaceri local în sectorul non-agricol**

Tipul măsurii:

INVESTIȚII

SERVICII

SPRIJIN FORFETAR

**1. Descrierea generală a măsurii**

În urma analizei diagnostic și a analizei SWOT se remarcă, pe de o parte dependența de sectorul agricol, unde singura sursă de venit a comunității fiind agricultura, iar de o alta parte nivelul redus de dezvoltare a mediului de afaceri local la nivelul GAL-ului. Acest aspect generează un efect negativ asupra nivelului de dezvoltare, modernizare și implicit competitivitate a teritoriului GAL Lunca Joasă a Siretului în raport cu mediul urban, accentuând astfel și mai mult decalajele și disparitățile dintre mediul rural și urban.

Pe baza acestui deziderat este necesară prioritizarea și facilitarea înfiinţării, dezvoltării și modernizării de microîntreprinderi şi întreprinderi mici în sectorul non-agricol în vederea unei dezvoltări economice durabile prin crearea de locuri de muncă și reducerea sărăciei.

În cadrul acestei măsuri se va acorda sprijin și prin Instrumentul de Redresare al Uniunii Europene (EURI), în baza Regulamentului (UE) 2020/2094 al Consiliului din 14 decembrie 2020.

Scopul sprijinului acordat prin această măsură este de a promova dezvoltarea economică rezilientă, durabilă și digitală în zonele rurale prin creșterea numărului de activități non-agricole desfășurate în zonele rurale, precum și dezvoltarea activităților non-agricole existente, care să conducă la crearea de locuri de muncă, creșterea veniturilor populației rurale și reducerea diferențelor dintre mediul rural și urban. În îndeplinirea acestui deziderat se acordă prioritate activităților de digitalizare la nivelul afacerilor, activităților de protecția mediului, precum și serviciilor medicale. Astfel, se asigură contribuția la obiectivele EURI de redresare economică, care să contracareze efectele crizei provocate de COVID-19 asupra dezvoltării rurale.

De asemenea, sunt vizați fermierii sau membrii gospodăriilor agricole care doresc să- și diversifice activitățile economice prin practicarea de activități non-agricole în vederea creșterii veniturilor și creării de alternative ocupaționale.

**Obiectiv de dezvoltare rurală** „Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă” din Regulamentul 1305 din 2013, art. 4, lit. (c).

**Obiectivele specifice** ale măsurii:

* Creșterea interesului generațiilor de tineri de a se dezvolta din punct de vedere profesional în zonele rurale.
* Promovarea antreprenoriatului și a ocupării forței de muncă, reducerea fluctuației sezoniere a locurilor de muncă.
* Încurajarea inițiativelor de dezvoltare locală cu grad ridicat de integrare socio-economică teritorială, inclusiv prin diversificarea economiei rurale în vederea dezvoltării economice a teritoriului
* Încurajarea menținerii și dezvoltării activităților mediului de afaceri local prin dezvoltarea/modernizarea afacerilor existente.
* Diversificarea activității agricole, prin promovarea de activități non-agricole, având prioritate persoanele care anterior depunerii cererii de finanțare au practicat activități agricole.

Măsura contribuie la prioritatea 6 ”Promovarea incluziunii sociale, a reducerii sărăciei și a dezvoltării economice în zonele rurale”, prevăzută la art. 5, Reg. (UE) nr. 1305/2013.

Măsura corespunde obiectivelor Art. 19 Dezvoltarea exploatațiilor și a întreprinderilor din Reg. UE 1305/2013, alin. 1, litera (b) investiții în crearea și dezvoltarea de activități neagricole;

Măsura contribuie la Domeniul de intervenție 6A prevăzut la art. 5 din Reg. (UE) 1305/2013.

**Obiective transversale**

Măsura contribuie la obiectivele transversale ale Reg. (UE) nr. 1305/2013:

**Mediu și climă**

Măsura “ Modernizarea și dezvoltarea mediului de afaceri local în sectorul non-agricol”,promovează investiţiile pentru afaceri noi sau dezvoltarea unor non-agricole existente, iar pentru utilizarea de utilaje, echipamente și tehnologii noi și la standarde europene, mediul înconjurător va fi protejat iar întreaga activitate economică se va concentra pe utilizarea de tehnici menite să protejeze mediul înconjurător.

**Inovare**

Înființarea modernizarea și/ sau dezvoltarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea teritoriului Grupului de Acțiune Locală Lunca Joasă a Siretului.

Complementaritatea cu alte măsuri din SDL:

Sinergia cu alte măsuri din SDL:

**2. Valoarea adăugată a măsurii**

Pentru a răspunde nevoilor identificate, prin măsura 07/6A se va asigura stimularea mediului de afaceri local prin dezvoltarea și/sau modernizarea afacerilor existente și/sau crearea de noi afaceri. Impactul acestei măsuri va fi unul consistent prin susținerea spiritului antreprenorial în rândul locuitorilor GAL-ului și prin potențialul de a spori capacitatea de incluziune socială prin integrarea în cadrul programelor a persoanelor care provin din toate categoriile sociale, indiferent de etnie, punându-se accent pe persoanele provenite din grupuri defavorizate. Măsura vizează încurajarea și susținerea sectoarelor cu potențial ridicat de dezvoltare care sunt în concordanță cu Strategia Națională de Competitivitate, cum ar fi: activitățile de producție, serviciile recreative și de petrecerea timpului liber, serviciile sanitar-veterinare și medicale, precum și activități care asigură dezvoltarea economică rezilientă, durabilă și digitală în zonele rurale prin încurajarea acțiunilor de protecție a mediului.

**3. Trimiteri la alte acte legislative**

**Legislaţie UE**

* **R (UE) nr. 1307/2013** de stabilire a unor norme privind plăţile directe acordate fermierilor prin scheme de sprijin în cadrul politicii agricole comune şi de abrogare a R (CE) nr. 637/2008 al Consiliului şi a R (CE) nr. 73/2009 al Consiliului;
* **Recomandarea 2003/361/CE** din 6 mai 2003 privind definirea micro-întreprinderilor şi a întreprinderilor mici şi mijlocii;
* **R (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime;
* **REGULAMENTUL (UE) NR. 1305/2013** AL PARLAMENTULUI EUROPEAN ȘI AL CONSILIULUI din 17 decembrie 2013 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) și de abrogare a Regulamentului (CE) nr. 1698/2005 al Consiliului;
* **REGULAMENTUL DELEGAT (UE) NR. 807/2014** din 11 martie 2014 de completare a Regulamentului (UE) nr. [1305/2013](file:///C:\Users\User\AppData\Local\AppData\Local\Users\aharaseniuc\sintact%203.0\cache\Legislatia%20Uniunii%20Europene\temp1317580\12038325.htm) al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de introducere a unor dispoziţii tranzitorii;
* **REGULAMENTUL (UE) NR. 1306/2013** AL PARLAMENTULUI EUROPEAN ȘI AL CONSILIULUI din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului;
* **Reg. (UE) nr. 1407/2013** privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
* **REGULAMENTUL (UE) 2020/2220 AL PARLAMENTULUI EUROPEAN ȘI AL CONSILIULUI din 23 decembrie 2020** de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022 și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Regulamentului (UE) nr. 1308/2013 în ceea ce privește resursele și repartizarea unui astfel de sprijin ‏pentru anii 2021 și 2022;

**Regulamentul (UE) 2020/2094** al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19.

**Regulamentul (UE) 2016/679** al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de aborgare a Directivei 95/46/CE Regulamentul general privind protecția datelor.

**Legislaţie Naţională**

* **Programul Național de Dezvoltare Rurală 2014 – 2020;**
* **Hotărârea Guvernului nr. 226/2015** privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, cu completările și modificările ulterioare;
* **Legea nr. 346/2004** privind stimularea înființării și dezvoltării întreprinderilor mici și mijlocii cu modificările şi completările ulterioare;
* **Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;
* **Ordonanța de urgență a Guvernului nr. 66/2011** privind revenirea, constatarea și sancționarea neregulilor la obținerea și utilizarea fondurilor europene;
* **Legea nr. 31/1990** privind societăţile comerciale – Republicare, cu modificările şi completările ulterioare;
* OMADR 107/2017 privind aprobarea schemei de ajutor de minimis „Sprijin pentru implementarea acțiunilor în cadrul SDL”.
* **Legea nr. 55/2020** privind unele măsuri pentru prevenirea şi combaterea efectelor pandemiei de COVID-19, cu modificările și completările ulterioare;
* **Ordinul Ministrului Agriculturii și Dezvoltării Rurale nr. 181/30.06.2020** privind stabilirea unor proceduri specifice activității de implementare tehnică și financiară a măsurilor aferente Programului Național de Dezvoltare Rurală 2014-2020 în contextul măsurilor dispuse la nivel național pentru prevenirea și combaterea efectelor pandemiei COVID-19, cu modificările și completările ulterioare.
* **Legea nr. 184/2016** privind instituirea unui mecanism de prevenire a conflictului de interese în procedura de atribuire a contractelor de achiziţie publică;
* **Ordonanța de Urgență a Guvernului nr. 57/2019** privind Codul administrativ, cu modificările și completările ulterioare;
* **Ordonanţa de Urgenţă a Guvernului nr. 49/2015** privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, cu modificările și completările ulterioare;
* **Programul Național de Dezvoltare Rurală** aprobat prin Decizia de punere în aplicare a Comisiei Nr. 3508 din 26.05.2015 de aprobare a Programului Național de Dezvoltare Rurală 2014-2020 al României pentru sprijin din Fondul European Agricol pentru Dezvoltare Rurală, cu modificările și completările ulterioare;
* Alte prevederi legale cu impact asupra domeniilor vizate de prezenta măsură.

**4.Beneficiari direcți**

**·** Micro-întreprinderile și întreprinderile mici existente, din spațiul rural;

· Micro-întreprinderile și întreprinderile mici nou-înființate, din spațiul rural, care fac dovada cofinanțării;

•Fermierii sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în teritoriul GAL Lunca Joasă a Siretului, în cadrul întreprinderii deja existente încadrabile în microîntreprinderi și întreprinderi mici;

***Persoanele fizice neautorizate nu sunt eligibile.***

**Beneficiari indirecți**

- Mediul de afaceri local;

- Autoritățile locale;

- Șomeri.

**5. Tipuri de acțiuni eligibile și neeligibile**

**Acțiuni și cheltuieli eligibile:**

**Acțiuni /Activități eligibile**

* Investiții pentru activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producție de combustibil din biomasă -ex.: fabricare de peleți) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.;
* Investiții pentru activități meșteșugărești (ex: activități de artizanat și alte activități tradiționale non-agricole (ex: olărit, brodat, prelucrarea manuală a fierului, lânii, lemnului, pielii etc.);
* Investiții pentru activități de recreere, sportive, de agrement și alimentație publică;
* Investiții pentru fumizarea de servicii (ex:medicale, sociale, sanitar-veterinare, reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice și în construcții, administrative, alte servicii destinate populației din spațiul rural, etc.).
* Investiții care susțin protecția mediului

**Cheltuieli eligibile:**

* + construcţia, extinderea şi/sau modernizarea şi dotarea de spaţii de lucru, spaţii de producţie şi spaţii pentru prestări servicii.
  + investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci;
  + înființarea/modernizarea de firme de profil non-agricol;
  + înființarea de ateliere meșteșugărești;
  + construcția, extinderea/modernizarea și dotarea agropensiunilor și a altor structuri de primire turistică (camping, sat de vacanță, bungalow-uri etc.);
  + înființarea/modernizarea/dotarea prin activități de agrement (trasee turistice, parcuri tematice de tip paint-ball, aventuri, etc).
* achiziția de echipamente tehnologice, maşini, utilaje şi instalaţii/echipamente de lucru noi;
* achiziția de echipamente IT tehnică de calcul;
* achiziţionarea de dotări de specialitate necesare;
* achiziţionarea de instalaţii de încălzire sau climatizare aferente spaţiului de producţie sau servicii;
* cheltuieli generale de proiect (consultanță, onorarii etc);
* Alte cheltuieli necesare și ale căror achiziție sunt fundamentate în planul de afaceri prezentat.

**Acțiuni și cheltuieli neeligibile:**

* + cheltuieli specifice de înființare și funcționare a întreprinderilor (obținerea avizelor de funcționare, taxe de autorizare, salarii, cheltuieli administrative, etc);
  + achiziționarea de bunuri și echipamente second-hand;
  + prestarea de servicii agricole, precum și achiziția utilajelor agricole;
  + achizitionarea de teren.
  + Cheltuieli pentru înființarea de agropensiuni, pensiuni și hoteluri

**6. Condiții de eligibilitate:**

- Solicitantul trebuie să se încadreze în categoria beneficiarilor eligibili;

- Investiția trebuie să se încadreze în cel puțin unul din tipurile de activități sprijinite, adică, codul CAEN pentru care solicită finanţare este eligibil în cadrul apelului de proiecte (lista codurilor CAEN va fi definitivată în cadrul procesului de elaborare a Ghidului Solicitantului specific acestei măsuri);

- Sunt înregistrate la Oficiul Registrului Comerţului, după caz, au sediul social/punct de lucru şi îşi desfăşoară activitatea pe teritoriul GAL Lunca Joasă a Siretului;

- Au capital social integral privat;

- Solicitantul trebuie să demonstreze capacitatea de a asigura cofinanțarea investiției;

- Întreprinderea nu trebuie să fie în dificultate în conformitate cu Liniile directoare privind ajutorul de stat pentru salvarea și restructurarea întreprinderilor în dificultate;

- Nu au datorii la bugetul general consolidat şi la bugetele locale, atât pentru sediul social, cât şi pentru toate punctele de lucru, după caz;

**7. Criterii de selecție**

* Principiul prioritizării serviciilor medicale (inclusiv stomatologice și sanitar-veterinare);
* Principiul prioritizării proiectelor care includ acțiuni de protecția mediului și/sau digitalizare;
* Principiul stimulării activităților turistice și/sau de agrement
* Principiul diversificării activității agricole a fermelor existente către activități non-agricole;
* Principiul derulării activităților anterioare ca activitate generală de management a firmei, pentru o mai bună gestionare a activității economice ;

Principiile de selecție vor fi detaliate suplimentar în Ghidul Solicitantului și vor avea în vedere prevederile art. 49 al R(UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.

**8. Tip sprijin**

Tipul sprijinului este in conformitate cu prevederile art. 67 al REG (UE) nr 1303/2013.

 Rambursarea costurilor eligibile suportate și plătite efectiv;

 Plăți în avans cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

**9. Sume (aplicabile) și rata sprijinului**

Valoarea totală alocată acestei măsuri este de 246.170,41 euro, respectiv:

- valoarea totală alocată din FEADR – 122.378,45 euro;

- valoarea totală alocată EURI- 123.791,96 euro.

Proiectele din cadrul acestei măsuri sunt din categoria operațiunilor generatoare de venit. Beneficiarii sprijinului sunt agenți economici care necesită sprijin pentru dezvoltare și care pot crea și menține noi locuri de muncă. Intensitatea sprijinului va fi de 90% pentru cheltuielile eligibile din proiect. Valoarea sprijinului nerambursabil poate fi cuprinsă între 5.000 și 122.378,45 euro pentru fondurile FEADR și cuprinsă între 5.000 și 123.791,96 euro pentru fondurile EURI. Sesiunile de depunere proiecte vor fi distincte, separat pentru alocarea FEADR si pentru fondurile EURI.

Sprijinul public nerambursabil va respecta prevederile R 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

**10. Indicatori de monitorizare**

Nr Locuri de muncă nou create: 2

Nr. de beneficiari femei: 1

**Menționam faptul că acestea sunt regulile generale aferente prezentei măsuri, urmând ca în perioada de elaborare a ghidului specific să fie definitivate și detaliate toate informațiile necesare accesării, implementării și monitorizării proiectelor eligibile prin această măsură.**